b'\n_START_ARTICLE_\nZra\xc4\x8dna luka Bagdad\n_START_SECTION_\nRazdoblje do 1991.\n_START_PARAGRAPH_\nZra\xc4\x8dna luka Saddam gradila se u razdoblju od 1979. do 1982. uz posredovanje francuskih tvrtki a izgradnja aerodroma stajala je 900 milijuna USD. Zra\xc4\x8dna luka je dizajnirana za civilni i vojni transport te je godi\xc5\xa1nje mogla prihvatiti 7,5 milijuna putnika te avione svih vrsta. Putni\xc4\x8dki terminal podijeljen je na tri izlaza koji su dobili imena po gradovima iz anti\xc4\x8dkog vremena koji su bili smje\xc5\xa1teni na podru\xc4\x8dju dana\xc5\xa1njeg Iraka: Babilon, Nineveh i Samara. Izlazi se pojednostavljeno zovu A, B i C._NEWLINE_Zra\xc4\x8dna luka je imala i svoj VIP terminal koji je bio luksuzno namje\xc5\xa1ten te zajedno s konferencijskim dvoranama i spavaonicama. Na tom terminalu se do\xc4\x8dekuju strani uglednici te ostale zna\xc4\x8dajne osobe.\n_START_SECTION_\n1991. - 2003.\n_START_PARAGRAPH_\nVe\xc4\x87ina civilnih letova u bagdadskoj zra\xc4\x8dkoj luci je otkazana nakon \xc5\xa1to je UN 1991. nametnuo Iraku sankcije zbog invazije na Kuvajt tijekom Zaljevskog rata. Zbog zabranjene zone leta kojeg su zemlji nametnuli SAD i Velika Britanija, doma\xc4\x87i avio prijevoznik Iraqi Airways bio je u mogu\xc4\x87nosti da nastavi samo s doma\xc4\x87im letovima u ograni\xc4\x8deno vrijeme. U me\xc4\x91unarodnim okvirima, bagdadskom aerodromu je bilo dopu\xc5\xa1teno da prima strane \xc4\x8darter letove s humanitarnom pomo\xc4\x87i te vladine du\xc5\xbenosnike. Jordanski prijevoznik Royal Jordanian Airlines je imao redovite letove iz Ammana u Bagdad. Avionima je tada dozvoljeno besplatno dolijevanje gorivom u Iraku._NEWLINE_Nakon ameri\xc4\x8dke invazije na zemlju 2003. i svrgavanja Saddama Husseina s vlasti, zra\xc4\x8dna luka Saddam je promijenila ime u zra\xc4\x8dna luka Bagdad. Tada\xc5\xa1nji ameri\xc4\x8dki predsjednika George W. Bush posjetio je ameri\xc4\x8dke vojnike na Dan zahvalnosti 27. studenog 2003. te je s njima zajedno ve\xc4\x8derao.\n_START_SECTION_\n2003.\n_START_PARAGRAPH_\nTokom 2003. i po\xc4\x8detkom 2004. tri zrakoplova iz bagdadske zra\xc4\x8dne luke pobunjenici su pogodili s raketnim baca\xc4\x8dima. Prvi je bio Airbus kompanije DHL koja se bavi transportom tereta, drugi C-17 Globemaster III (tokom uzlijetanja) a tre\xc4\x87i C5A Galaxy. Napada\xc4\x8di su tek u posljednjem incidentu uhva\xc4\x87eni nakon potrage na jugu Bagdada. Iako su pobunjeni\xc4\x8dki napadi prestali, i danas se provode velike mjere opreza na aerodromu. Tako primjerice piloti zrakoplova prilikom uzlijetanja i slijetanja primjenjuju tzv. "vadi\xc4\x8dep manevar" spiralnog penjanja i spu\xc5\xa1tanja aviona iznad zra\xc4\x8dne luke kako bi zrakoplovi bili iznad dometa vatrenog oru\xc5\xbeja i projektila potencijalnih terorista na terenu. Taj manevar se primjenjuje i danas unato\xc4\x8d znatno boljem sigurnosnom stanju u zra\xc4\x8dnoj luci._NEWLINE_Za sigurnost u aerodromu zadu\xc5\xbeena je britanska za\xc5\xa1titarska tvrtka Global RSL koja je sklopila ugovor s ira\xc4\x8dkim Ministarstvom prometa. Podru\xc4\x8dje terminala osigurava 500 ira\xc4\x8dkih i gurskih \xc4\x8duvara. Glavna cesta koja vodi od aerodroma do sredi\xc5\xa1ta Bagdada poznata je pod nadimkom "irska ruta" jer je jedna od najopasnijih ruta na svijetu. Danas su napadi na njoj smanjeni zbog velike prisutnosti vojske na tom podru\xc4\x8dju._NEWLINE_Tokom 2003. jedino je Royal Jordanian bio jedini civilni avio prijevoznik kojemu je bilo dozvoljeno letjeti u Irak i to u liniji Amman-Bagdad.\n_START_SECTION_\n2004.\n_START_PARAGRAPH_\nZra\xc4\x8dnoj luci Bagdad je civilni nadzor slu\xc5\xbebeno vra\xc4\x87en 25. kolovoza 2004. Najprije su zapo\xc4\x8deli raditi prijevoznici Iraqi Airways, FedEx Express i DHL na podru\xc4\x8dju civilnog i vojno-teretnog transporta.\n_START_SECTION_\n2005.\n_START_PARAGRAPH_\nTokom 2005. bilo je dana kada uop\xc4\x87e nisu obavljani letovi na bagdadskoj zra\xc4\x8dnoj luci dok su preostali dani bili ograni\xc4\x8deni na samo jedan let dnevno. Naj\xc4\x8de\xc5\xa1\xc4\x87e se letjelo u Irbil, Teheran, Ankaru i Basru te druge doma\xc4\x87e i regionalne destinacije. \xc4\x8ce\xc5\xa1ki transportni prijevoznik Euro Air Cargo je 2005. objavio da u budu\xc4\x87nosti planira obavljati svoje letove i u Bagdad.\n_START_SECTION_\n2006.\n_START_PARAGRAPH_\nIraqi Airways se u prosincu 2006. povezao s jednom putni\xc4\x8dkom agencijom iz Velike Britanije u svezi direktnih linija iz Bagdada u London i to dva puta tjedno s po\xc4\x8detkom od 2007. Na web stranicama je ponu\xc4\x91en cjenik te mogu\xc4\x87nost kupnje putni\xc4\x8dkih karata. Cijeli projekt je otkazan 2008.\n_START_SECTION_\n2008.\n_START_PARAGRAPH_\nTurkish Airlines je u listopadu 2008. pokrenuo letnu liniju iz Istanbula u Bagdad tri puta tjedno \xc4\x8dime je to postala prva europska linija za ira\xc4\x8dku prijestolnicu jo\xc5\xa1 od nametanja UN-ovih sankcija zemlji zbog okupacije Kuvajta 1990. Budu\xc4\x87i da je 2008. do\xc5\xa1lo do smanjenja nasilja u Iraku, to je dovelo do dramati\xc4\x8dnog pove\xc4\x87anja putni\xc4\x8dkog prometa u Bagdad.\n_START_SECTION_\nPlanovi za pro\xc5\xa1irenjem\n_START_PARAGRAPH_\nZra\xc4\x8dna luka Bagdad namjerava pove\xc4\x87ati putni\xc4\x8dki promet na 15 milijuna putnika godi\xc5\xa1nje. Pro\xc5\xa1irenje se namjerava izvr\xc5\xa1iti kroz strane investicije koje \xc4\x87e uklju\xc4\x8divati izgradnju tri nova i obnovu postoje\xc4\x87a tri terminala.'